**Д О К Л А Д**

***ЗА ДЕЙНОСТТА НА НЧ „САМООБРАЗОВАНИЕ – 1914 Г.” – С. СТОБ, ОБЩИНА КОЧЕРИНОВО ЗА 2020 Г.***

**І. Анализ на дейността:**

*1. Състоянието на читалищната сграда.*

Читалищната сграда в с. Стоб е неизползваема от много години поради необходимостта от основен ремонт. Покрива на сградата е в окаяно състояние, има срутени мазилки, греди и е опасен за хората, които пазаруват от фурната. Наложително е общината и съсобствениците на сградата да вземат незабавни мерки за укрепване на покрива. Библиотеката и центъра за административни услуги се помещават в сградата на кметството, като периодично се правят освежителни ремонти, саниране на библиотеката от реализирани проекти и общината. Състоянието им е много- добро.

*2. Връзки с институции.*

Читалището има дългогодишен опит в работата си с различни институции: местната и общинска администрация, дирекция „Социални дейности”, СИБ – регион югозападен, с много културни институции както на територията на страната, така и извън нея, като сме реализирали много съвместни програми и проекти.

*3. Задължителна документация.*

Проведени са 3 заседания на настоятелството и едно отчетно събрание.

Архивирана е документацията.

**ІІ. Културно-масови мероприятия:**

През 2020 г. – година на извънредна ситуация, поради ковид пандемия се наложиха много ограничения и противоепидемични мерки, които трябваше и продължаваме да спазваме се отрази на дейностите на читалището. Някой от културно-масовите мероприятия не се проведоха.

**м. Януари**

- По традиция на 8.01. се отбеляза „ Деня на бабата”

- На 21.01. съвместно с читалище „Пробуда” се отбеляза Деня на родилната помощ.

**м. Февруари**

- На 01.02. съвместно с членовете на „Клуба на пенсионера и хората с увреждания” се чества деня на „Св. Трифон”

**м. Март**

- 03.03. - съвместно честване на Националния празник с читалище „Пробуда” и община Кочериново.

- 08.03. – Деня на жената.

**м. Май**

- 24.05. – Честване на българската писменост и култура с членовете на читалището.

**ІV. Художествена самодейност**

Към читалището функционират:

* женска певческа група за фолклорни и стари градски песни.
* младежки театрален състав

**V. Социална дейност**.

- „Център за административни, консултантски и копирни услуги”- Предоставят се услуги /копирни, изготвяне на проекти, реферати на зрелостници и студенти/ на социално слаби, пенсионери и учащи безплатно.

- „Клуб на хората с увреждания и пенсионера”. В клуба се организират съвместни чествания на рождени дни, именни дни, както юбилеи и др. празници. Раздават се помощи на социално слабите, попълват се молби и декларации за социалните служби, провеждат се събрания и презентации. Поради противоепидемичните мерки клуба беше затворен и много от мероприятията не се проведоха през 2020 г.

**V. Финансово-стопанска дейност.**

Читалището се финансира от държавна субсидия и общинския бюджет. Допълнителни субсидии получаваме от участие в конкурси и изготвяне на проекти.

**VІ. Глобална библиотека.**

По проект „Глобални библиотеки” предоставяме на читателите: е-заетост, е-култура, е-образование, е-здраве. Библиотечната дейност е една от основните функции на читалището. Като неразделна част от читалището библиотеката активно участва в организирането на културния живот в селото. Изпълнението на годишните културни програми и съхраняването на културните традиции и създаване на нови. Библиотеката участва в конкурса, организиран от национален фонд „Култура” за обновление на библиотеката с българска и чужда художествена литература. В рамките на тези дейности с помощта на различни методи и форми на работа /достъп до интернет, ел. поща, виртуални библиотеки, проучвания на пазара и др. /,се създават условия за информационното осигуряване на местната общност и пълноценно използване на библиотечния фонд.

НЧ „Самообразование-1914 г.” устоява на времето вече сто и седем години. Много жители на селото са участвали в неговото строителство. Това е институцията с авторитет сред обществеността в с. Стоб, която ще продължи да съхранява духовното и културно наследство на селото. Една от целите, които се поставя екипа на читалището в бъдеще е да се направи ремонт на читалищната сграда: за по-пълноценното развитие и обогатяване на културния живот в селото.

ИЗГОТВИЛ: \_\_\_\_\_\_\_\_\_\_\_\_\_\_\_\_\_\_

ЧИТ.СЕКРЕТАР /Т. АНДОНОВА/